اوبريت صانع التماثيل

أوبريت صانع التماثيل

يا حبايبى يا أهلى يا ناسي


   كلمات 
"يا حبايبى يا أهلى يا ناسى

فى هواكم عمرى مآسى

طول ما انتم هنا يا حبيبى أنا

ولا فيكم ظالم قاسى

ولا منكم هاجر ناسى

ولا فى خاين ايخون عهدى

ولا ظالم يبيع ودى

ولا أوهام تسهرنى

ولا أحلام تحيرنى

لكم قلبى لكم حبى

وايه يغلى على فنى

أنا أنتم..أنا منكم

وأنتم كلكم منى

إله الحب قولى الحب ايه سره

وليه حلو ما ايدومشى ولا مره

تسهر ناس على ادموعها

وناس بتقيد ليها اشموعها

والدمع منك والشمع منك

إله الحب ايه سرك

وليه حيرتنا فى أمرك

وانتى اللى شاغلك ايه

سارحة بخيالك ليه

لا الفكر ح ايقرب بكره

ولا حيرجع بالماضى

خللى اللى يجرى خلاص يجرى

والجنة للى يعيش راضى

ليه ارضى ليه؟ يرضينى أيه

موش لاقية روحى ولا لاقية قلبى

عاوزنى أرضى ادينى قلبك

خللينى لحظة أسعد بحبى

يمكن بقلبك اقدر أحبك

حرام شبابى ايروح

لا قلب فيه ولا روح

خوذ منى ادموع عينيا

وآهات وشجن وسهر

حرمت الحب عليا

علشان انا قلبى حجر

وح عيش من دون الناس

تمثال من غير إحساس

أدينى قلبك ممكن احبك

وأفرح بحبك و أسعد فى قربك :

اللى فى ايديا يا نور عينيا

قلبك وروحك كتير عليا

وأحلف بحبى وهبت قلبى

لكل واحد منكم شوية

وأنا كدة متهنى

طول ما انتم معايا

ارقصى واتهنى ودا كل هنايا

اسمحلى أقولهالك ولو أنى تمثالك

شوفلك حبيب هنيه واتهنى معاه

وأسعد شبابك بيه و أفرح وياه

أنا كده فرحان ومتهنى

وكفايا غرامى بفنى

ويمكن أهواك و فى يوم ألقاك

تنسى هواك وزاى أنسالك

يا حبايبى يا أهلى يا ناسى

فى هواكم عمرى مآسى

طول ما انتم هنا يا حبيبى أنا

ولا فيكم ظالم قاسى

ولا منكم هاجر ناسى "
 شوف كمان 

 ليستة اغانى فريد الأطرش

تصنيف:اغانى فريد الاطرش
تصنيف:اغانى باللغه المصريه
تصنيف:كلمات اغانى